section_heading: Životopis
paragraph_text: U periodu od 1997. do 1998. godine je radio kao imam u Tuzli, a od 1998 do. 1999. godine kao profesor predmeta Fikh i Hadis u Behram- begovoj medresi u Tuzli. Od 2001. godine je član Ustavnog suda Islamske zajednice u Bosni i Hercegovini, a 2008. godine je izabran za predsjednika Ustavnog suda Islamske zajednice u Bosni i Hercegovini. Godine 2014. je imenovan muftijom banjalučkim i u njegovom mandatu je otvorena obnovljena Ferhadija džamija u Banjoj Luci, te postavljen kamen temeljac za obnovu Arnaudije džamije u tom gradu. Godine 2018. reis-ul-ulema Husein ef. Kavazović ga imenuje za glavnog imama u Njemačkoj, te prvog muftiju novoosnovanog Mešihata Islamske zajednice Bošnjaka u Zapadnoj Europi. Na tim dužnostima se nalazio do 2020. kada ga je s tih dužnosti razrješio reis-ul-ulema Husein ef. Kavazović. Razlozi za njegovo razješenje su propusti u radu koje je napravio dok je obavljao dužnost banjalučkog muftije. Ti propusti su uzrokovali ozbiljnu materijalnu štetu na imovini muftiluka i medžlisa Islamske zajednice u Banjoj Luci, što je opredijelilo reis-ul-ulemu da donese odluku o razrješenju.<ref>